**Vsebina posameznega letnega poročila neposrednega porabnika sredstev**



spremljajoče fotografije (do 5)

**Splošna predstavitev in temeljni namen delovanja**

Komisija za alpinizem

Komisija za alpinizem (KA) je strokovni koordinacijski organ PZS, ki pokriva področje alpinistične dejavnosti. KA sestavljajo načelnik in člani komisije. Glavne naloge KA so izvajanje sklepov zbora načelnikov, usklajevanje in usmerjanje razvoja slovenskega alpinizma s poudarkom na vrhunskem alpinizmu, vodenje registra alpinističnih kolektivov in njihovih članov, pripravljanje in organiziranje različnih akcij z alpinistično vsebino, izvajanje različnih vrst alpinističnih usposabljanj ter podeljevanje nazivov strokovne usposobljenosti, predlaganje kandidatov za dosego statusa vrhunskega športnika s področja alpinizma, podeljevanje alpinističnih priznanj ter opravljanje drugih nalog s področja alpinistične aktivnosti.

**Osnovna predstavitev delovanja KA**

Delovanje KA v 2013

KA ima načelnika in pet članov. V 2013 je bilo pri KA registriranih 61 alpinističnih kolektivov (odsekov in klubov), ki so skupaj združevali 2711 registriranih članov (AI, alpinisti, pripravniki in tečajniki). S strani OKS so bili potrjeni naslednji rezultati kategorizacije; do 1.10.2013: 10 alpinistov - mednarodni razred, 1 alpinist – perspektivni razred, 2 alpinista - mladinski razred, 10 alpinistov državni razred. Izbor najuspešnejših alpinistov za leto 2012 je bil v Domu Franca Bernika v Domžalah, 23. 1. 2013, skupaj s Komisijo za športno plezanje.

**V letu 2013 je pot uspešno nadaljevala SMAR – Slovenska mladinska alpinistična reprezentanca pod vodstvom Marka Prezlja.** Veliko projektov je vezanih na več let skupaj. Nekatere projekte je komisija izpeljala sama, nekatere pa s sodelovanjem s posameznimi alpinisti, z vodstvom in službami PZS, s KOTG ter z zunanjimi sodelavci ali organizacijami.

**Zbor dejavnosti**

Seje KA in zbora načelnikov

KA je imela v 2013 štiri redne seje ter zbor načelnikov v mesecu marcu. Vse ostalo delo je potekalo preko sodobnih poti obveščanja z namenom prihraniti sredstva in jih nameniti alpinizmu. V okviru KA je deloval še Tadej Debevec zadolžen za kategorizacijo, ter Tomo Česen, vodja vzgoje in izobraževanja. Glede na smernice novega statuta PZS je delovanje KA bilo ves čas v povezavi s KOTG.

|  |  |  |  |
| --- | --- | --- | --- |
| **Organ** | **Načelnik(ca)** | **člani** | **Seje** |
| Komisija za alpinizem | Miha Habjan, Akademski AO | Alen Marinovič, Šaleški AK  Rok Dečman, AO Celje  Jasna Pečjak, AO Domžale  Matej Kladnik, AO Kamnik | 30. 1. 2013 – 2010-10. seja  28. 5. 2013 - 2010-11. seja  28. 11. 2013 – 2010-12. seja  Zbor načelnikov, Domžale, 13. 03. 2013 |

**Kratek opis usposabljanj**

Usposabljanja v 2013

V letu 2013 so bile naslednje vzgojne akcije: izpiti za alpiniste, izpiti za alpinistične inštruktorje in licenčni seminar za alpinistične inštruktorje.

|  |  |  |  |  |
| --- | --- | --- | --- | --- |
| **Naziv usposabljanja** | **Termin in lokacija** | **Št. udeležencev (udeležilo / zaključilo)** | **Vodja usposabljanja** | **Člani vodstva** |
| Izpiti za alpiniste | 11.5. Vršič – zimski del  12.5. Vipava – letni del  1. in 2. 6. Zimski del Vršič, letni del Dolžanova soteska  14.5. Velenje in Kranj – teorija  4.6. Kranj – popravni teorija  Do 30.9. – izpitna tura | 55 kandidatov / 37 jih zaključi + 1 kandidat generacije 2012 | Alen Marinović, AI | Aljaž Anderle, Janez Primožič, Mitja Šorn, Matic Standeker, Janez Toni, Tomo Šetina, Peter Jeromel, Mojca Žerjav, Peter Bajec, Alen Marinovič, Rok Zalokar, Slavko Rožič, Tina di Batista, Nejc Pozvek, Janez Levec, Marko Petek, Peter Mežnar, Gašper Rak in Tomo Česen. |
| Izpiti za alpinistične inštruktorje | **LEDNO PLEZANJE**  **Seminar**  27. januar na Vršiču v slapovih pod Prisojnikom.  **Praktični del:** oprema in tehnika plezanja, nameščanje varovanje, sidrišča in spusti  **Teoretični del:** Predavanja – Oprema, Varnost pri lednem plezanju  **Izpiti – 1. rok**  10. februar pod Prisojnikom.  Izpit je opravljalo 12 kandidatov, uspešno ga je zaključilo 7 kandidatov.  **Izpiti – 2. rok**  17. februar pod Prisojnikom. Izpit je opravljalo 5 kandidatov, ki so ga vsi uspešno zaključili.  **ZIMSKA IN LEDENIŠKA TEHNIKA**  **Seminar**  2 in 3. marca na Vršiču.  **Praktični del:** ledeniška naveza,reševanje iz razpoke, opremljenost pozimi, uporaba derez in cepina, sidrišča in varovanje v snegu, spusti v snegu, ukrepi ob nesreči v plazu, iskanje z žolno – različni scenariji, odkopavanje iz plazu, snežni prerez in norveška metoda preskusa stabilnosti snežne odeje.  **Teoretični del:** Predavanje - Oprema, Sneg in snežna odeja, sneg, plazovi, priprava na turo, obvladovanje tveganja, Prva pomoč  **Izpiti – 1. rok**  9. marec na Vršiču  Izpit je opravljalo 12 kandidatov, uspešno jih je izpite opravilo 7.  **Izpiti – 2. rok**  24. marec na Zelenici. Izpit je opravljalo 5 kandidatov, ki so ga vsi uspešno zaključili.  **LETNA TEHNIKA**  **Seminar**  13. in 14. april v Tržiču, Begunjah in Kranju.  **Praktični del:** Spusti po vrvi in samoreševanje, Oprema, vozli, varovanje in priprava na vzpon, Sidrišča, Reševanje poškodovanega soplezalca, samoreševanje, športno plezanje, praktično delo na terenu s kompasom in GPS.  **Teoretični del:** javno nastopanje (Klemen Belhar), osnove orientacije in GPS (Aljaž Anderle)  **Izpiti – 1. rok**  7. in 8. maj v Dovžanovi soteski:  Izpit je opravljalo 11 kandidatov, uspešno jih je opravilo 5.  **Izpiti – 2. rok**  30. maj v Dovžanovi soteski.  Izpit je opravljalo 11 kandidatov, uspešno jih je izpite opravilo 5.  **TEORETIČNI DEL**  **Izpiti – 1. rok**  15. maj v Kranju  Izpit je opravljalo 12 kandidatov, vsi so uspešno opravili izpite. | 12 kandidatov / 12 jih zaključi | Aljaž Anderle, AI | Aljaž Anderle, Tomo Česen, Miha Habjan, Mitja Šorn, Aleš Česen, Peter Jeromel, Janez Primožič, Alen Marinovič. |
| Licenčni seminar za alpinistične inštruktorje | 7. 4. – Zelenica | 31 udeležencev | Alen Marinović | Aljaž Anderle, Tomo Česen, Alen Marinovič |

**Strokovni kadri (stanje na dan 31.12.2013)**

|  |  |
| --- | --- |
| **Naziv** | **Skupno število** |
| Alpinistični inštruktorji | 232 |
| Alpinisti | 705 |
| Alpinistični pripravniki | 1297 |

Izvedene aktivnosti (srečanja, tekmovanja, tabori, …)

|  |  |  |  |
| --- | --- | --- | --- |
| **Naziv aktivnosti** | **Termin in lokacija** | **Št. udeležencev in vodja** | **Namen** |
| Tabor Chamonix - poletni | 5. – 11.10. | 9 alpinistov,  vodji: Aleš Česen in Miha Habjan | Plezanje mladih perspektivnih alpinistov v gorah nad Chamonix-jem |
| Tabor Dolomiti - poletni | 1. – 4. 8. | 12 alpinistov,  vodji: Tanja in Andrej Grmovšek | Plezanje mladih perspektivnih alpinistov v Dolomitih (Marmolada). |
| Tabor Vršič | 14. 9. – 15. 9. | 10 alpinistov,  vodji: Matej Kladnik in Blaž Navršnik | Spoznavanje in plezanje v gorah nad Vršičem za mlade perspektivne alpiniste. |
| Mednarodno srečanje Cornwall | 12. – 19. 5. | Miha Habjan in Jan Podgornik | Spoznavanje angleškega načina plezanja. |
| Zbor alpinistov | 23. 11. | Organizatorji Soški AO | Neformalno srečanje in druženje alpinistov |
| Zbor alpinistov veteranov | 15. 11. 2013 - Vršič | Kazimir Drašlar | Srečanje alpinistov veteranov |
| Ženski alpinistični tabor | 5. – 8. 9. | 7 udeleženk, vodja: Monika Kambič | Tabor alpinistk |

Akcije Slovenske mladinske alpinistične reprezentance – SMAR

|  |  |  |  |
| --- | --- | --- | --- |
| **Naziv aktivnosti** | **Termin in lokacija** | **Št. udeležencev in vodja** | **Namen** |
| Tabor Osp | 16. – 17. 3. | 11 udeležencev, vodja: Miha Habjan | Druženje perspektivnih alpinistov s člani SMAR. |
| Izmenjava z japonskimi alpinisti | 23. 2. – 3. 3. | 6 udeležencev, vodja: Marko Prezelj in 7 japonskih plezalcev | Izmenjava izkušenj s tujimi plezalci. |
| Dauphineja | 22. – 30. 6. | 6 udeležencev, vodja: Nejc Marčič in gost iz Francije | Improvizacija v organizaciji in uglasitev med plezalci. |
| Chamonix | 8. – 16. 8. | 5 udeležencev, vodja: Luka Krajnc | Tabor pred jesensko odpravo. |
| Češka | 18. – 26. 5. | 6 udeleženci, vodja: Luka Krajnc | Plezanje v peščenjakih. |

**Pomembnejši projekti (začeti, v izvajanju ali zaključeni v letu poročanja)**

|  |  |  |
| --- | --- | --- |
| **Naziv projekta** | **Namen** | **Stanje** |
| Alpinistični priročnik - Alpiročnik | Za namen  usposabljanja in  izobraževanja  alpinistov  pripravljeno  učno gradivo  v elektronski  (spletni) obliki | Alpiročnik že deluje: (<http://alpirocnik.rasica.org/index.php/Glavna_stran>) Vsebinsko in oblikovno se gradivo nadgrajuje in dopolnjuje. |
| Spletna stran | Izboljšati pretok podatkov in informacij med KA in alpinističnimi kolektivi ter alpinisti | Stran je zaživela. Stran se nadgrajuje in dopolnjuje |
| Alpinistična reprezentanca - SMAR | Bolj usmerjena in načrtovana podpora mladih perspektivnih alpinistov | Reprezentanca je začela z aktivnostmi spomladi 2012. V 2013 so izvedli celoletni planirani program ter izpeljali alpinistično odpravo v Tibet. |
| Projekt zavarovanja za alpiniste v tujini | Raziskati področje zavarovanja za alpiniste in pripraviti predlog oblike zavarovanja za alpiniste v bodoče. | Pri pripravi nove oblike zavarovanja za člane PZS bo KA ponovno sodelovala pri pripravi predloga zavarovanja za alpiniste in vse ostale, ki potrebujejo nadstandardno zavarovanje. |
| Zbornik Slovenski alpinizem 2011 - 2013 | Zajeti in zabeležiti vso pomembnejšo alpinistično aktivnost v preteklem letu, doma in v tujini | Konec leta 2013 se je začelo zbirati gradivo za omenjeni zbornik, ki bo izšel v 2014. |

**Podeljena priznanja**

|  |  |  |
| --- | --- | --- |
| **Naziv priznanja** | **Pogoj za prejem** | **Št. Prejemnikov** |
| Najuspešnejša alpinistka, najuspešnejši alpinist in najbolj perspektiven alpinist v 2012 | Vrhunski alpinistični vzponi v domačih ali tujih stenah, ki so najbolj zaznamovali leto 2012 | 4 prejemniki (Luka Stražar – Akademski AO, Nejc Marčič – AO Radovljica, Tina Di Batista – AO Ljubljana-Matica, Tadej Krišelj – AO Kamnik) |
| Nagrada za posebne dosežke v alpinizmu | Vrhunski alpinistični vzponi v domačih ali tujih stenah, ki so zaznamovali leto 2012 | 5 prejemnikov (Andrej Grmovšek – AO Kozjak iz Maribora, Luka Krajnc – AO Celje-Matica, Luka Lindič – AO Celje-Matica, Urban Novak – AO Kamnik, Nastja Davidova – AO Ljubljana-Matica) |

**Zaključek**

Večina planov za leto 2013 izpeljanih, večjih posebnosti ni bilo. Prioriteta KA je še vedno poleg vzgoje in izobraževanja, podpora mladih perspektivnih alpinistov ter vrhunski alpinizem. Temu je bila namenjena velika večina pozornosti delovanja KA in tudi finančnih sredstev namenjenih za alpinizem. Nekaj projektov je še vedno v teku (npr. dopolnjevanje učnega gradiva za Alpiročnik) in še niso v celoti izpeljani do konca.

V 2013 se je KA aktivno pripravljala na nove zadolžitve, ki so/bodo nastale zaradi združitve KA in KOTG. Pripravlja se koncept delovanja nove KA, tako programski kot kadrovski. Spomladi 2014 se bo iztekel mandat trenutni sestavi KA. Nekaj priprav na to je bilo že storjenih v 2013; iskanje bodočih članov KA, ki bi bili pripravljeni aktivno sodelovati pri aktualnih in novih projektih KA.

V 2013 smo izvedli tudi tabor Osp, kjer smo hoteli združiti mlade perspektivne alpiniste s člani SMAR. Tabor je imel dober odziv. Prav tako smo ponovno organizirali tabor alpinistk, ki pa lani ni dosegel pričakovanega učinka.

Še največji izziv delovanja KA v 2013 je bila prilagoditev programa zaradi zmanjšanja finančnih sredstev namenjenih za alpinizem s strani države. Tekom leta je bilo potrebno prilagoditi programski in finančni načrt aktivnosti KA. Glede na trende v zadnjih letih bo potrebno tudi v prihodnje zelo racionalno upravljati s financami in določiti resnične prioritete delovanja KA, predvsem da bo lahko nemoteno deloval program usposabljanja ter program vrhunskega alpinizma.

Pripravila: Matjaž Šerkezi, strokovni sodelavec in Miha Habjan, načelnik KA PZS